આ અંગે પ્રાપ્ત થતી વિગતો અનુસાર દમણ વિસ્તારમાં હાલમાં ધંધામાં મંદીનો માહોલ છે. પણ રૂપિયા ટ્રાન્ઝેક્શનો ધંધો પુરજોશમાં ચાલી રહ્યો છે. દમણમાં અનેક ઔદ્યોગિક એકમોમાં કામ કરતા હજારો કામદારોને મહિનાની આખરી તારીખે પગાર એકાઉન્ટમાં જમા થતો હોય છે. આવા કામદારોને પૈસાની જરૂરિયાત હોય તો તેઓ પણ રૂ. ૧૦૦૦ ઉપાડવા માટે ૧૦૦ વધારેની રકમ ચુકવી રહ્યા છે. દમણમાં બીલાડીના ટોપની જેમ પેટીએમ મશીન લઇને કેટલાક લોકો ગરીબો પાસેથી ઉઘાડી લૂંટ ચલાવી રહ્યા છે.